ธปท.เผยปล่อยกู้นาโนไฟแนนซ์ปีที่แล้วเพียง 136ล้านบาท
ธปท.เผยปล่อยกู้นาโนไฟแนนซ์สิ้นปี 58 ให้กู้ได้ทั้งสิ้น 136 ล้านบาท ยังน้อยกว่าที่คาดไว้ แต่คุณภาพหนี้ดี
12 ก.พ. 2559

ธปท.เผยปล่อยกู้นาโนไฟแนนซ์สิ้นปี 58 ให้กู้ได้ทั้งสิ้น 136 ล้านบาท ยังน้อยกว่าที่คาดไว้ แต่คุณภาพหนี้ดีนายดอน นาครทรรพ ผู้อำนวยการอาวุโส สายนโยบายสถาบันการเงิน ธนาคารแห่งประเทศไทย (ธปท.) กล่าวว่า ในสิ้นปี 2558 ที่ผ่านมามีรายงานการปล่อยกู้สินเชื่อรายย่อยๆ หรือนาโนไฟแนนซ์ ที่ดำเนินการตามนโยบายของรัฐบาลในการส่งเสริมเงินกู้เพิ่มล้านประกอบอาชีพ พบว่าจากผู้ประกอบการที่เปิดให้บริการแล้ว 12 ราย จากทั้งหมดที่ได้รับอนุมัติให้เปิดบริการได้ 26 รายมีวงเงินให้กู้รวมทั้งสิ้น 136 ล้านบาท จากจำนวนบัญชีผู้กู้ 7,113 ราย ปรับดีขึ้นจากเดือนพ.ย.ที่มีผู้เปิดให้บริการ 6 ราย มีวงเงินให้กู้เพียง 35 ล้านบาท จากจำนวนบัญชีผู้กู้ 1,127 ราย“การให้กู้สินเชื่อนาโนไพแนนซ์ ถึงจะขยายตัวได้ดีขึ้นเมื่อเทียบกับเดือนก่อนหน้า แต่ยังถือว่าโตได้น้อยกว่าเป้าหมายที่การณ์ไว้ ถ้าดูจากข่าวที่บอกว่ากระทรวงการคลังอยากให้ปล่อยให้ได้ประมาณ 8 หมื่นล้านบาท แต่ในปี 2559 นี้สินเชื่อนาจะปล่อยได้ดีขึ้น ช่วงนี้พึ่งเริ่มต้นยังต้องให้เวลาผู้ประกอบการพอสมควร แต่ถ้าดูในคุณภาพสินเชื่อนาโนไฟแนนซ์ถือว่าหนี้เสียน้อยมาก ส่วนหนึ่งอาจจะเป็นเพราะพึ่งเริ่ม